Produkty a služby v roku 2013 (2012)

Europol ako hlavné podporné centrum pre operácie orgánov činných v trestnom konaní Operačná podpora na operácie spoločných vyšetrovacích tímov zahŕňa: spracovanie údajov, správy o krížovom porovnaní, upozornenia spravodajských služieb, technickú/forenznú podporu a expertízu, rozmiestnenie mobilných kancelárií, analytické správy, operačnú koordináciu v ústredí Europolu, operačné zasadnutia, finančnú pomoc atď. Objem operačnej podpory poskytnutej členským štátom sa znovu zvýšil, z čoho vyplýva rastúci trend v súvislosti s počtom žiadostí adresovaných všetkým útvarom Europolu, ktorý sa potvrdil v minulých rokoch: — podpora pre 18 310 cezhraničných prípadov; nárast 15 % oproti roku 2012 (15 949), — 684 vyšetrovaní v členských štátoch aktívne podporených Europolom, ktoré boli zamerané na prioritné oblasti trestnej činnosti, — 2 250 operačných správ vypracovaných v roku 2013 v porovnaní s 2 141 správami v roku 2012 (vrátane správ o krížovom porovnaní, operačných analytických správ, upozornení spravodajských služieb a technických ad hoc analytických správ), — hlavný vyšetrovateľ (vyšetrovatelia) operácií v členských štátoch a experti z členských štátov vyjadrili vysoký stupeň spokojnosti s operačnou podporou, ktorú Europol poskytuje, — Europol finančne podporil 214 operačných zasadnutí a 36 zasadnutí EMPACT, — Europol finančne podporil 39 vyšetrovaní súvisiacich s falšovaním eura, — Europol ako riadny člen podporil 41 (30) spoločných vyšetrovacích tímov, — EC3 (Európske centrum boja proti počítačovej kriminalite) podporilo rôzne úspešné operácie s členskými štátmi a tretími krajinami vrátane súkromného sektora (napr. narušenie celosvetových sietí podvodov s kreditnými kartami, v rámci ktorých bolo ohrozených 15 000 kreditných kariet, vrátane dvoch skimmingových tovární; spoločné operácie proti celosvetovým internetovým aktivitám spojeným so sexuálnym zneužívaním detí; a odstavenie botnetu, ktorý nakazil takmer dva milióny počítačov), — vykonávanie článkov 4, 9 a 10 dohody o programe na sledovanie financovania terorizmu, a to spracúvaním všetkých súvisiacich žiadostí Spojených štátov amerických a informácií a stôp. Kapacita strategickej analýzy Strategické produkty vrátane posúdení hrozieb a situačných správ — Vypracovalo sa 38 strategických správ o organizovanom zločine a 14 strategických správ o terorizme vrátane hodnotenia hrozby závažnej a organizovanej trestnej činnosti (SOCTA), hodnotenia hrozby za každú prioritu EMPACT (cyklus politiky na obdobie 2013 – 2017), ad hoc strategických správ o novoidentifikovaných vznikajúcich hrozbách, spoločných správ EMCDDA (2) a Europolu, strategických hodnotení počítačovej kriminality, správy EÚ o situácii atrendoch v súvislosti s terorizmom (TE-SAT) a situačnej správy o cestovaní na účely terorizmu. Europol ako informačné centrum o trestnej činnosti v EÚ Zariadenia na správu informácií, aplikácia pre bezpečnú výmennú sieť informácií (SIENA), informačný systém Europolu (EIS), sieť kontaktných úradov. — Celkovo sa prostredníctvom systému SIENA medzi Europolom, členskými štátmi a tretími stranami zaslalo 4 56 598 operačných odkazov, čo predstavuje 10 % nárast v porovnaní s rokom 2012 (4 14 334). — Na konci roku 2013 sa 67 % všetkých odkazov SIENA zdieľalo s Europolom. — EIS obsahoval 2 45 142 (1 86 896) záznamov na konci roku 2013, pričom podiel záznamov o osobách sa zvyšoval (z hľadiska presadzovania práva ide o najdôležitejší a najcennejší druh záznamov). — Koncom roka 2013 bolo so systémom SIENA prepojených 21 národných úradov členských štátov pre vymáhanie majetku. Europol podporil 93 žiadostí o vysledovanie majetku v súvislosti s organizovaným zločinom. — Jedinečná sieť takmer 165 kontaktných pracovníkov zabezpečuje prepojenie ústredia Europolu v Haagu a 28 národných jednotiek Europolu v hlavných mestách členských štátov v reálnom čase. Uľahčujú výmenu informácií a poskytujú podporu a koordináciu pre prebiehajúce vyšetrovania. Europol je tiež hostiteľom kontaktných pracovníkov z 10 štátov a organizácií mimo EÚ, ktorí s Europolom spolupracujú na základe dohôd o spolupráci. Europol okrem toho dočasne vyslal dvoch kontaktných pracovníkov do Washingtonu (USA) a jedného do ústredia Interpolu v Lyone (Francúzsko). Europol ako centrum EÚ na presadzovanie zákona Platformy Europolu pre expertov (EPE), platformy na výmenu údajov a systémy uchovávania dát, informačné produkty a služby, odborné vzdelávanie, konferencie a semináre na zvyšovanie povedomia: — Platforma Europolu pre expertov pokrýva 32 expertných oblastí vrátane 4 419 aktívnych kont (25 platforiem a 2 663 používateľov na konci roku 2012), — Europol poskytol podporu v súvislosti s 83 vzdelávacími kurzmi (organizovanými Europolom, Cepolom alebo členským štátom), — v ústredí Europolu sa zorganizovala veľká výročná konferencia európskej polície. Vonkajšie vzťahy Europol spolupracuje s niekoľkými partnermi z EÚ, tretími krajinami a medzinárodnými organizáciami. Výmena informácií s týmito partnermi sa uskutočňuje na základe dohôd o spolupráci. Strategické dohody umožňujú obom zainteresovaným stranám výmenu všetkých informácií s výnimkou osobných údajov, kým operačné dohody umožňujú aj výmenu osobných údajov. — 21 strategických dohôd a 11 operačných dohôd na konci roku 2013 (18 krajín mimo EÚ, 11 orgánov a agentúr EÚ a tri iné medzinárodné organizácie vrátane Interpolu). — Výmena informácií s externými partnermi (8 663) sa oproti roku 2012 mierne zvýšila (8 547). — Celkovo má do systému SIENA priamy prístup osem partnerov v rámci operačnej spolupráce a päť partnerov v rámci strategickej spolupráce.